
A magyar autóipar elemzése 1990-től napjainkig

Kutatásunk témája a magyar autóipar illetve autópiac helyzete 1990-től napjainkig volt. Arra kerestük a választ, hogy alapvetően mi mozgatja a keresletet és a kínálatot, valamint milyen tendencia figyelhető meg bennük. Felállítottuk a hipotézist, miszerint a magyarországi autópiac meghatározó szegmense a gazdaságnak, és a kereslet-kínálat folyamatában különféle tendenciák figyelhetők meg. Megvizsgáltuk azon változókat, melyek alapjában meghatározzák az eladásokat. Ez magába foglalta az egy főre jutó bruttó hazai termék, a tényleges olajár, illetve a pénzügyi piac helyzetének részletes elemzését. A vizsgálat során statisztikákat, grafikonokat és másodlagos irodalmat alkalmaztunk. Ezenkívül, interjúkat készítettünk autópiaci szakemberekkel, melyeket alaposan kielemeztünk. Kérdéseink főleg az eladási tendenciákra és az ok-okozati összefüggésekre fókuszáltak. Mivel a rendszerváltás folyamata jelentősen befolyásolta a piac helyzetét, elemzésünkben külön kitértünk a pénzügyi és a strukturális következményekre, mint például a külföldi működő tőke beáramlása (FDI). A dolgozat végén levontuk a konklúziót, mely szerint az autópiac a magyar gazdaság fontos szereplője, ezért ösztönözni kell a keresleti oldalt, ami egy komplex folyamat, és nagymértékben függ a világgazdasági viszonyoktól



